ठेकेदारले साउनमै स्याउको बगैंचा किनेर कृषकले पैसा बुझिसकेका हुन्छन् । पोखरा, धादिङ, काठमाडौंका व्यापारी आएर बारीबाट स्याउ टिपेर लाने गरेका छन् । ‘हामीले पहिल्यै ठेक्कामा दिन्छौं, घाटा नाफा हामीलाई मतलव हुन्न,’ मार्फा ९ का कृषक प्रेमबहादुर तामाङले भने, ‘हामीले हाम्रो लगानी र नाफा ठेकेदारसँग उठाउने हो ।’ यो वर्ष मौसम ठीक भएकाले स्याउ उत्पादन बढेको उनले सुनाए । १५ वर्ष अघिसम्म मुस्ताङको तल्लो गाउँ लेतेमै लटरम्म स्याउ फल्थे । हाल यहाँ स्याउको एउटा पनि बिरुवा छैन ।
